№\_\_\_\_\_ дана

**«Қазақ ұлттық хореография академиясы» КАҚ**

**Ғылыми кеңесінің шешімімен бекітілді**

**2019 жылғы «\_26\_»\_\_қыркүйектегі\_\_\_\_**

**№ 2 хаттама**

**«Қазақ ұлттық хореография академиясы» КАҚ**

**Академиялық саясаты**

**Нұр-Сұлтан қ.**

«Қазақ ұлттық хореография академиясы» КАҚ Қазақстан Республикасы Үкіметінің 2015 жылғы 11 наурыздағы №126 қаулысына сәйкес құрылды.

«Қазақ ұлттық хореография академиясы» КАҚ (бұдан әрі – Академия) – Орталық Азиядағы толық циклді көп деңгейлі кәсіптік хореографиялық білім беретін бірінші жоғары оқу орны.

**Миссия:** біз қазақстандық қоғамның рухани-эстетикалық дамуын қамтамасыз ететін, хореография өнер мен мәдениет саласындағы жоғары білікті мамандарды даярлап шығарамыз.

**Негізгі құндылықтар:**

**- жаңа хореография мектебі жағдайында әлемдік классикалық балет мұрасын кіріктіру;**

**- қазақ халық биін сақтап қалу және дамыту;**

**-**Хореография академиясының шығармашылық жетістіктерін отандық және шетелдік қауымдастыққа жылжыту және көпшілікке таныту;

**- жаһандық әлемде отандық мәдениеттің өзіндік ерекшелігі мен ұлттық сәйкестігін айқындайтын ұлттық мәдени мұраның басымдылығы;**

**- елдің мәдени саналуандылығын құрметтеу, көп этникалық Қазақстанның мәдениеті мен дәстүрлерін қолдау және дамыту;**

**- шығармашылық жеке тұлға** және өз мәдени болмысын таныту формаларының еркіндігі;

**- мәдениет пен өнерді әлеуметтік-**экономикалық дамудың өсу факторы және күшті ресурсы ретінде мойындау;

**-** жаңа институционалдық бірлестіктер, заманауи мәдени кластерлер және озық техниялогиялар базасындағы әріптестік.

Стратегиялық мақсаттар:

- білім беру дамуының заманауи жаһандық үдерістеріне сәйкес көп бейінді хореографиялық білім берудің бірегей моделін құру;

- Хореография академиясында жоғары білікті педагогтар ұжымын кадрлар даярлаудың барлық бағыттары бойынша жинақтау;

- Академияда ғылыми-әдістемелік орталық құру, оның қызметі білімді жүйелендіруге, жалпылауға және беруге бағытталатын болады;

- білім алушылардың шығармашылық әлеуетін іске асыру үшін жағдайлар жасау және оның халықаралық мәдени кеңістікке жылжыту;

- Болон конвенциясының принциптерін іске асыру негізінде халықаралық және ұлттық стандарттарға сәйкес болу;

- түлектердің - Қазақстанның ел ішіндегі және одан тысқары жердегі шығармашылық элитасының бәсекеге қабілеттілігін арттыруға септігін тигізетін білім, ғылым және өнердің тиімді кірігу моделін құру.

**МАЗМҰНЫ**

|  |  |  |
| --- | --- | --- |
| 1. | Жалпы ережелер | 5 |
| 2. | Сапаны қамтамасыз ету саласындағы саясат | 6 |
| 3. | Оқуға қабылдау және контингентті қалыптастыру саясаты | 7 |
| 4. | Оқу процесін ұйымдастыру | 8 |
| 5. | Білім беру ресурстары мен қолдау жүйелері | 14 |
| 6. | Оқу-әдістемелік жұмыс | 18 |
| 7. | Академиялық адалдық | 19 |

**1. ЖАЛПЫ ЕРЕЖЕЛЕР**

Академияда мамандар даярлау жоғары, жоғары оқу орнынан кейінгі білім беру бағдарламалары бойынша кредиттік оқыту жүйесі бойынша жүзеге асырылады, бұл білім беру деңгейлерінің жалғасушылығын, білім беру сапасын арттыру, білім алушылар мен оқытушылардың академиялық ұтқырлығын қамтамасыз етуге септігін тигізеді.

Кредиттік оқыту технологиясының негізгі міндеті білім алушы мен оқытушының оқу жұмысы көлемінің бірегейлендірілген өлшем бірлігі ретінде кредитті пайдаланып, оқу процесін реттеу аясында білім беру бағытын таңдау негізінде білім алушылардың өзін-өзі ұйымдастыру және өз бетінше білім алу қабілеттерін дамыту болып табылады.

Осы «Қазақ ұлттық хореография академиясы» КАҚ Академиялық саясаты (бұдан әрі – Академиялық саясат) Академияда жоғары, жоғары оқу орнынан кейінгі білім беру бағдарламалары бойынша кредиттік оқыту технологиясы бойынша оқытуды ұйымдастыру тәртібін айқындайды. Құжатқа Академияның сапаны қамтамасыз ету саласындағы саясаты, оқуға қабылдау және контингентті қалыптастыру саясаты, кредиттік оқыту технологиясы бойынша оқу процесін ұйымдастырудың негізгі ережелері, модульдік білім беру бағдарламаларын әзірлеу қағидалары, білім алушыларды оқу пәндеріне тіркеу және жеке білім беру бағытын қалыптастыру тәртібі; білім алушылардың үлгеріміне ағымдық бақылау, аралық және қорытынды аттестаттау өткізу қағидалары; білім алушылардың барлық практика түрлерінен өтуін ұйымдастыру қағидалары; білім алушыларды ауыстыру, орнына қайта қабылдау қағидалары; академиялық адалдық қағидалары және т.б. кіреді.

Академиялық саясат білім алушыларға, профессор-оқытушылар құрамына, Академияның оқу процесін жүзеге асыратын құрылымдық бөлімшелерінің басшыларына және басқа мүдделі тұлғаларға арналған.

Академиялық саясаттың ережелері Қазақстан Рсепубликасында білім беру қызметін реттейтін нормативтік актілер, Академия Жарғысы мен стратегиясы өзгерген, білім беру бағдарламаларының талаптары қайта қаралған жағдайда қайта қаралуы мүмкін.

**2**. **САПАНЫ ҚАМТАМАСЫЗ ЕТУ САЛАСЫНДАҒЫ САЯСАТ**

Академияның сапа саласындағы саясаты Академияның стратегиялық менеджментімен айқындалады. Академияны басқару процестік тәсілге негізделген. Білім беру қызметі Қазақстан Республикасы Мәдениет және спорт министрлігінің 2019 жылғы 19 маусымдағы № 171 бұйрығымен бекітілген Академияның жарғысы негізінде жүзеге асырылады ([http://balletacademy.kz/wp-content/uploads/Устав-СКАН-рус\_compressed.pdf](http://balletacademy.kz/wp-content/uploads/2019/08/Устав-СКАН-рус_compressed.pdf)).

Академияның сапа саласындағы саясаты Академияны басқарудың ажырамас бөлігі және оның білім беру қызметін жоспарлаудың негізі болып табылады. Білім беру қызметі Академияның Стратегиялық жоспарына, миссиясына, мақсаттары мен міндеттеріне сәйкес іске асырылады (<http://balletacademy.kz/wp-content/uploads/Стратегический-план-развития-НАО-Казахская-национальная-академия-хореографии-на-2018-2025гг._compressed.pdf>).

Академияның алдында бәсекеге қабілетті және халықаралық деңгейде танылған мамандар дайындайтын және хореография өнері саласында ғылыми-зерттеу мен білім-әдістемелік орталық болып табылатын Қазақстанның ең ірі шығармашылық оқу орны болу мақсаты тұр. (<http://balletacademy.kz/wp-content/uploads/Цели-в-области-качества-НАО-Казахская-национальная-академия-хореографии-1.pdf>).

Академияның сапа саласындағы саясаты сапалы білім беру қызметтерін көрсету арқылы бәсекеге қабілетті кадрлар даярлауға, инновациялық дамудың қазіргі жағдайында ғылымның, білім мен мәдениеттің интеграциясы негізінде мемлекеттің шығармашылық әлеуетін арттыруға бағытталған (<http://balletacademy.kz/wp-content/uploads/Политика-в-области-качества-НАО-Казахская-национальная-академия-хореографии-1.pdf>).

Жоғары оқу орны ішінде білім беру сапасын бақылаудың негізгі мақсаты Академияда білім беру сапасының нақты сапасын айқындау және Академия мен оның бөлімшелерінің барлық қызмет түрлерінде білім беру қызметтерінің сапасын жақсарту болып табылады (<http://balletacademy.kz/wp-content/uploads/Положение-о-внутривузовской-системе.pdf>).

**3**. **ОҚУҒА ҚАБЫЛДАУ ЖӘНЕ КОНТИНГЕНТТІ ҚАЛЫПТАСТЫРУ САЯСАТЫ**

Академияда талапкерлерді оқуға қабылдау Қазақстан Республикасы Білім және ғылым министрлігінің 2018 жылғы 31 қазандағы № 600 бұйрығымен бекітілген Жоғары және жоғары оқу орнынан кейінгі білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидаларының негізінде жүзеге асырылады.

Академияға жоғары білімнің білім беру бағдарламалары бойынша оқуға түсетін тұлғаларды қабылдау республикалық бюджет немесе жергілікті бюджет қаражаттарының есебінен мемлекеттік білім беру грантын орналастыру арқылы, сондай-ақ білім алушылардың өз қаражаты және өзге де көздер есебінен оқу ақысын төлеуі арқылы жүзеге асырылады.

# Академияға оқуға түсушілер олардың өтініштері бойынша конкурстық негізде «Білім беру ұйымдары білім беру қызметінде пайдаланатын қатаң есептіліктегі құжаттардың нысанын бекіту туралы» Қазақстан Республикасы Білім және ғылым министрлігінің 2007 жылғы 23 қазандағы № 502 бұйрығымен бекітілген нысан бойынша белгіленген үлгідегі сертификаттың балдарына сәйкес қабылданады.

# Қабылдау және шығармашылық емтихандарды өткізу тәртібі Академияның Директорлар кеңесінің 24.06.2019 жылғы шешімімен бекітілген Академияның жоғары білімнің білім беру бағдарламалары бойынша оқуға қабылдау қағидаларында айқындалған (<http://balletacademy.kz/wp-content/uploads/правила-высш-образ-русс_compressed.pdf> ).

Академияда магистратура және докторантураның білім беру бағдарламалары бойынша оқуға қабылдау тәртібі Академияның Директорлар кеңесінің 24.06.2019 жылғы шешімімен бекітілген Жоғары оқу орнынан кейінгі білімнің білім беру бағдарламалары бойынша оқуға қабылдау қағидаларымен айқындалады (<http://balletacademy.kz/wp-content/uploads/Правила-приема-послевузовского-образования_compressed.pdf>).

Академия болашақта кәсіби салада жоғары нәтижелерге қол жеткізе алатын талантты талапкерлерді оқуға қабылдауға мүдделі. Академия талапкерлерге:

* болашақ мамандығын жауапкершілікпен таңдауға;
* қабылдау комиссиясының құжаттарды ұсыну бойынша талаптарын сақтауға;
* жақсы білім алып қана қоймай, сондай-ақ өздерінің таланттары мен қабілеттерін ашуға/дамытуға, үнемі жетілідіріп отыруға;
* Академияның қағидалары мен ережелеріне жауапкершілікпен қарауға;
* жалпы қабылданған этикалық мінез-құлық нормаларын және оқытудың барлық деңгейлерінде түсу және өзге де емтихандар кезінде көшіріп алу, плагиат және сыбайлас жемқорлыққа нөлдік төзімділік жөніндегі Академия қағидаларын сақтауға;
* ақылы оқу бөліміне құжаттар тапсырғанда қызметтер көрсету шарты бойынша міндеттемелерді орындауға жауапкершілікпен қарауға кеңес береді.

Оқуға қабылдау талапкерлердің өтініштері бойынша конкурстық негізде ҰБТ немесе КТ сертификатының балдарына сәйкес жүзеге асырылады. Оқуға қабылдау туралы бұйрықты Академияның қабылдау комиссиясы мамандықтар мен оқыту тілінің топтары бойынша әзірлейді. Оқуға қабылданғаннан кейін, әрбір білім алушы бүкіл оқу кезеңіне анықтамалық-кітапшалармен қамтамасыз етіледі (<http://balletacademy.kz/wp-content/uploads/Справочник-путеводитель-студента-первого-курса_compressed.pdf>).

Академия барлық оқуға қабылданғандарды ақпарат көздерімен қамтамасыз етеді: оқулықтар, оқу құралдары, әдістемелік құралдар мен әзірлемелер, белсенді үлестірмелі материалдар, электрондық оқулықтар, желілік білім беру ресурстарына қолжетімділік.

Академияға шетелдік азаматтарды бакалавриаттың білім беру бағдарламалары бойынша ақылы негізде оқуға қабылдау алдын ала қарау нәтижелері бойынша, магистратураға - Академияның Директорлар кеңесінің 14.06.2019 жылғы шешімімен бекітілген Академияға шетелдік азаматтарды ақылы негізде оқуға қабылдау қағидаларына сәйкес Академияның емтихан комиссиясы өткізетін емтихан нәтижелері бойынша жүзеге асырылады (<http://balletacademy.kz/wp-content/uploads/правила-приема-иност-граждан-русс_compressed.pdf>).

**4. ОҚУ ПРОЦЕСІН ҰЙЫМДАСТЫРУ**

Академияда оқыту мен сабақ беру кредиттік оқыту технологиясының негізінде жүргізіледі. Академияда кредиттік оқыту технологиясы білім алушы мен оқытушының оқу жұмысы көлемінің бірегейлендірілген өлшем бірлігі ретінде кредитті пайдаланып, білім алушылардың пәндерді таңдау және бірізділікпен зерделеуді өз бетінше жоспарлау негізінде жүзеге асады.

Бір оқу жылы аясында оқу процесі Академияның Ғылыми кеңесінің шешімімен бекітілетін академиялық күнтізбе негізінде ұйымдастырылады: [http://balletacademy.kz/wp-content/uploads](http://balletacademy.kz/wp-content/uploads/2019/09/Академический-календарь-на-2019-2020-учебный-год-Бакалавриат_compressed-2.pdf); <https://balletacademy.kz/ru/edu-postgraduate-rus>; https://balletacademy.kz/ru/phd/.

Оқу жылы академиялық кезеңдерден, аралық аттестаттаудан, каникулдар мен практикалардан тұрады. Бітіруші курста оқу жылына қорытынды аттестаттау кезеңі енгізіледі. Академиялық кезеңнің семестрдегі ұзақтығы 15 апта, оқу жылы екі семестрден тұрады. Аралық аттестаттау кезеңінің ұзақтығы 1 апта. Білім алушыларға академиялық каникулдар әрбір академиялық кезеңнен кейін беріледі. Барлық білім алушылар үшін (бітіруші курсты қоспағанда) қосымша оқу қажеттілігін қанағаттандыру, академиялық қарызды немесе айырмашылықты жою үшін ұзақтығы кемінде 6 апта жазғы семестр енгізілген. Жеке білім беру бағытын қамтамасыз ету және оқытушыларды таңдап алу мақсатында кредиттік оқыту технологиясында оқу сабақтарының кестесі оқу пәндері мен оқытушылар бойынша жасалады.

Кредиттік оқыту технологиясында білім алушылардың өзіндік жұмысы екіге бөлінеді: оқытушының жетекшілігімен орындалатын (СОӨЖ) және білім алушы толықтай өз бетімен орындайтын өзіндік жұмыс (СӨЖ). СӨЖ бүкіл көлемі білім алушының күнделікті өз бетімен жұмыс істеуін талап ететін тапсырмалардан тұрады. СОӨЖ білім алушының аудиториядан тыс жұмысы, оны оқытушымен бірге орындайды. СОӨЖ оқу сабақтарының жалпы кестесіне кірмейтін жеке кесте бойынша орындалады. СОӨЖ-ге оқу бағдарламасының аса күрделі мәселелері, үй тапсырмаларын, курстық жобаларды (жұмыстарды) орындау, семестрлік жұмыстарды, есептер мен СӨЖ тапсырмаларының басқа да түрлерін бақылау бойынша консультациялар кіреді. Білім алушыларды пәндерге жазуды «Қазақ ұлттық хореография академиясы» КАҚ білім алушыларын пәндерге жазу қағидаларына» сәйкес кафедра ұйымдастырады [https://balletacademy.kz/ru/edu-undergraduate-rus/ нормативные](https://balletacademy.kz/ru/edu-undergraduate-rus/%20нормативные)документы, <https://balletacademy.kz/ru/edu-postgraduate-rus/> нормативные документы. Бұл ретте оқу-әдістемелік және консультациялық жұмыстарды жүргізу үшін құрылымдық бөлімшелер тартылады: Оқу процесін ұйымдастыру және жоспарлау қызметі, ғылым, жоғары оқу орнынан кейінгі білім беру және редакциялық-баспа қызметі бөлімі және эдвайзерлер. Кредиттік оқыту технологиясы білім алушының білім беру бағдарламасын өз бетінше жоспарлауға, оқытудың жеке бағытын таңдауға, өз бетінше білім алу деңгейін арттыруды ынталандыруға негізделген және Академияның Ғылыми кеңесінің 2019 жылғы 30 қаңтардағы шешімімен бекітілген Академияда жоғары және жоғары оқу орнынан кейінгі білім беру бағдарламалары бойынша кредиттік оқыту технологиясы бойынша оқу процесін ұйымдастыру туралы ережеге сейкес жүргізіледі <https://balletacademy.kz/ru/edu-undergraduate-rus/>нормативные документы. Кредиттік оқыту технологиясыда жеке оқу жоспарын құрастыруға білім алушылардың тікелей қатысуын қамтамасыз ететін оқу жұмыс жоспарына енгізген таңдау бойынша пәндерді білім алушылардың өздері таңдау еркіндігі қарастырылған.

Бакалавриат, магистратура және докторантураның білім беру бағдарламасының оқу жұмыс жоспарларында білім алушыларға пәндердің үш тобы ұсынылады. Бірінші – міндетті оқытылатын пәндер (бакалавриат үшін), екінші – ЖОО дербес анықтайтын пәндер, үшінші – білім алушылардың өздері таңдайтын пәндер. Болашақ кәсіби қызметті есепке алғанда пәндерді дұрыс таңдауда элективті пәндер каталогы (ЭПК) маңызды рөл атқарады. ЭПК-ның басты мақсаты - білім алушыларға олардың саналы таңдауы үшін элективті пәндердің бағдарламаларының қысқаша мазмұнымен танысуға мүмкіндік беру.

Бітіруші кафедралар білім беру бағдарламаларының ЭПК-ын әзірлеу кезінде «Қазақ ұлттық хореография академиясы» КАҚ Ғылым кеңесінің шешімімен бекітілген (29.04.2019 ж. №9 хаттама) Элективті пәндер каталогын әзірлеу туралы ережені басшылыққа алады.

Академия білім алушыларының оқу жетістіктері оқуды бақылауды барлық түрлері бойынша (ағымдық, межелік бақылау, аралық және қорытынды аттестаттау) білімді балл-рейтингілік әріптік бағалау жүйесімен, келесі кестеге сәйкес бағаланады:

Дәстүрлі бағалар шкаласына және ECTS-ке аударумен

білім алушылардың оқу нәтижелерін есепке алудың балдық-рейтингілік бағалау жүйесі

|  |  |  |  |
| --- | --- | --- | --- |
| Әріптік жүйе бойынша баға | Цифрлық балама | Балдар (%-тік мазмұны) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |

Білім алушылардың оқу жетістіктерін бақылау жүйесін Оқу процесін ұйымдастыру және жоспарлау қызметі ұйымдастырады, оның құрамына Тіркеуші кіреді. Тіркеуші білім алушылардың оқу жетістіктерінің тарихын бүкіл оқу кезеңі бойы жүргізеді, оқу жетістіктері транскрипте көрсетіледі. Транскрипт білім алушының сұрауы бойынша кез келген оқу кезеңі бойынша беріледі. Сабақ беретін оқытушы ағымдық және межелік бақылаудың барлық түрлерін жүргізеді және білім алушының ағымдық үлгеріміне тиісті баға береді.

Ағымдық бақылау кезінде білім алушылардың оқу жетістіктері әрбір орындалған тапсырма үшін 100 балдық шкаламен бағаланады және үлгерімді ағымдық бақылаудың соңғы нәтижесі (қорытынды баға - ҚБ) академиялық кезең бойы алған барлық бағалардың орташа арифметикалық сомасын есептеу арқылы шығарылады: ҚБ = АБ \*0,30+МБ\*0,30+АА\*0,40. (АБ – ағымдық бақылау нәтижесі, МБ – межелік бақылау нәтижесі, АА – білім алушылардың аралық аттестаттау нәтижесі).

Емтиханда білім алушылардың жетістігі білімді балдық-рейтингілік әріптік бағалау жүйесі бойынша бағаланады. Оқу пәні бойынша емтихан ведомосі мен білім алушының сынақ кітапшасына оң бағамен қоса (А-, А «өте жақсы», С+ В-, В, В+ «жақсы», Д-, Д+, С-, С, «қанағаттанарлық») таңдап алған кредиттер жазылады. FX және F «қанағаттанарлықсыз» тек емтихан ведомосіне жазылады.

Әрбір пән бойынша емтихан аяқталғаннан кейін білім алушыға оның оқу жетістіктерінің бағасын көрсететін қорытынды баға қойылады.

Пән бойынша қорытынды бағаға рұқсат рейтингі мен қорытынды бақылау бағалары кіреді. Үлгерімді ағымдық және межелік бақылау бағасы (рұқсат рейтингі) пән бойынша білімді қорытынды бағалаудың кемінде 60%, емтихан бағасы пән бойынша білімді қорытынды бағалаудың кемінде 40% құрайды.

Қорытынды оң баға тиісті пән бойынша белгіленген кредиттер санымен игерілген кредиттерді толықтыруға негіз болып табылады және білім алушының транкриптіне енгізіледі.

«FХ» белгісіне сәйкес келетін «қанағаттанарлықсыз» деген баға алған жағдайда, білім алушы оқу пәнінің (модульдің) бағдарламасын қайтадан өтпей-ақ қорытынды бақылауды қайта тапсыра алады.

«F» белгісіне сәйкес келетін «қанағаттанарлықсыз» деген баға алған жағдайда, білім алушы ақылы негізде осы пәнге/модульге қайта жазылады, оқу сабақтарының барлық түрлеріне қатысады, бағдарламаға сәйкес оқу жұмысының барлық түрлерін орындайды және қорытынды бақылауды қайта тапсырады.

Аралық аттестаттау кезеңінде білім алушыға оқу пәні (модуль) бойынша емтиханды кемінде екі рет қайта тапсыруға рұқсат етіледі.

Үшінші рет «қанағаттанарлықсыз» деген бағаға сәйкес келетін FX немесе F бағаларын алған жағдайда, алған «қанағаттанарлықсыз» бағалардың санына қарамастан білім алушы ЖОО-дан оқудан шығарылады және осы пәнге қайта жазылу мүмкіндігінен айырылады.

Қорытынды аттестаттаудың осы кезеңінде қорытынды бақылау бойынша алған оң бағаны жоғарылату мақсатында оны қайта тапсыруға рұқсат етілмейді.

Білім алушылар барлық емтихандарды жұмыс, жеке оқу жоспарына және пәндердің бекітілген оқу бағдарламаларына сәйкес тапсырады.

Кәсіптік практика оқу процесінің маңызды құрамдас бөлігі болып табылады. Барлық кезеңдердегі практикаларды ұйымдастыру Академия түлегінің дайындық деңгейіне қойылатын талаптарға сәйкес студенттердің кәсіби қызметті үздіксіз және бірізділікпен игеруін қамтамасыз етуге бағытталған <http://balletacademy.kz/wp-content/uploads/Положение-о-порядке-проведения-профессиональной-практики-студентов-бакалавриата.pdf>, <https://balletacademy.kz/ru/edu-postgraduate-rus/Положения-по-исследовательской-и-педагогической-практики>.

Оқу процесін ұйымдастыру кезінде кәсіптік практиканы академиялық кезеңнен бөлек, сондай-ақ академиялық кезеңмен қатар өткізуге рұқсат етіледі.

Кәсіптік практиканың түрлері, мерзімдері мен мазмұны Академияның жұмыс оқу бағдарламаларымен, жұмыс оқу жоспарларымен және академиялық кестесімен айқындалады.

Кәсіптік практиканың әр түрінің мақсаттары, міндеттері мен бағдарламалары бар, олар кәсіптік практиканың тиісті базасымен айқындалады. Кәсіптік практиканы өткізетін база ретінде жарғылық қызметі мамандарды даярлаудың бейініне және білім беру бағдарламасының талаптарына сәйкес келетін, кәсіптік практикаға жетекшілік етуді жүзеге асыру үшін білікті кадрлары және материалдық-техникалық базасы бар ұйымдар айқындалады.

Практикант практикадан өту кезінде практика бағдарламасын толықтай орындауы, практиканың күнделік-есебін жүргізуі, практиканың тиісті базасы қолданылатын ішкі тәртіп ережелеріне бағынуы, еңбекті қорғау, қауіпсіздік техникасы және өндірістік санитария ережелерін зерделеп, қатаң сақтауы, есепті дайындауы тиіс. Кәсіптік практиканың әр түрінің қорытындысы бойынша практика жетекшісі тексеретін және Кафедра меңгерушісінің өкімімен құрылған құрылған комиссияның алдында қорғалатын есепті ұсынады.

Академия білім алушыларының академиялық ұтқырлығы Академия Басқармасының шешімімен бекітілген (2019 жылғы 15 наурыздағы № 24 хаттамасы) «Қазақ ұлттық хореография академиясы» КАҚ білім алушыларының академиялық ұтқырлығы туралы ережеге сәйкес ұйымдастырылады http://balletacademy.kz/wp-content/uploads/Положение об академической мобильности.

Академияның академиялық ұтқырлығының мақсаты: халықаралық білім беру кеңістігіне кірігу, әлемдік білім беру ресурстарын пайдалану.

Білім алушылардың академиялық ұтқырлығын іске асырудың ең тиімді тәсілі білім алушыларды келесі мақсаттар бойынша әріптес жоғары оқу орындарына жіберу болып табылады:

1. жоғары оқу орындары арасындағы ынтымақтастық аясында оқу, оның ішінде академиялық алмасу бағдарламалары шеңберінде;
2. оқу, өндірістік, зерттеу практикаларынан өту;
3. бірлескен ғылыми-зерттеу бағдарламалары аясында оқу;
4. элективті пәндер аясында оқыту;
5. жазғы мектептерге (семестрлерге) қатысу.

Академиялық ұтқырлықты іске асыру үшін семестр немесе бір модульды оқыту кезеңі базалық мерзім болып табылады.

Сыртқы академиялық ұтқырлық студенттер алмасу бағдарламасының көмегімен жүзеге асырылады. Бұл бағдарлама шетелдік әріптес жоғары оқу орындарымен білім және ғылым саласындағы ынтымақтастық, оның ішінде академиялық ұтқырлық аясында білім алушылар алмасу жөніндегі келісімдер жасау негізінде жүзеге асады. Бұл ретте, халықаралық, жоғары оқу орындары арасындағы келісімдер аясындағы алмасу бағдарламалары бойынша оқуға үміткер білім алушыларға қойылатын талаптарды Академия дербес айқындайды.

Академиялық ұтқырлықты Академияның келесі құрылымдық бөлімшелері ұйымдастырып, үйлестіреді:

* халықаралық ынтымақтастық бөлімі;
* оқу процесін ұйымдастыру және жоспарлау қызметі;
* ғылым, жоғары оқу орнынан кейінгі білім беру және редакциялық-баспа қызметі бөлімі;
* деканаттар.

Бакалаврларды даярлау бойынша білім беру процесінің аяқталғанын көрсететін негізгі критерий – бұл студенттің кемінде 240 академиялық кредитті игеруі, ғылыми-педагогикалық бағыттағы магистратурада - 120 академиялық кредит, ғылыми-педагогикалық бағыттағы докторантурада - 180 академиялық кредит.

Академияда білім алушыларды тиісті оқу нысандары мен мамандықтарға ауыстыру және оқуға қайта қабылдау «Қазақ ұлттық хореография академиясы» КАҚ жоғары және жоғары оқу орындарынан кейінгі білімнің білім беру бағдарламалары бойынша білім алушыларды ауыстыру және оқуға қайта қабылдау қағидаларына сәйкес жүргізіледі <https://balletacademy.kz/ru/edu-undergraduate-rus/>Правила перевода и восст. обучающихся по образов. программам высшего и послевузовского образования.pdf. Білім алушылар бір білім беру ұйымынан басқа білім беру ұйымына, бір оқыту нысанынан басқа оқыту нысанына, бір білім беру бағдарламасынан басқа бағдарламаға, ақылы негіздегі оқудан мемлекеттік білім беру тапсырысы бойынша оқуға ауыстырылады. Ақылы негіздегі оқудан мемлекеттік білім беру тапсырысы бойынша оқуға ауыстыру «Білім туралы» Заңның 4-бабы 5)тармақшасына сәйкес белгіленген тәртіпте жүргізіледі. Білім алушыларды бір білім беру бағдарламасынан басқа бағдарламаға, бір білім беру ұйымынан басқа білім беру ұйымына ауыстыру және оқуға қайта қабылдау жазғы және қысқы каникулдар кезеңінде жүзеге асырылады. Білім алушыларды оқуға қайта қабылдау кезекті академиялық кезең басталудан бұрын білім беруші ниет білдірген білім беру бағдарламасы бойынша бос орын болған жағдайда жүргізіледі.

**5. БІЛІМ БЕРУ ресурсТАРы МЕН ҚОЛДАУ ЖҮЙЕЛЕРІ**

Білім беру сапасы бірқатар көрсеткіштермен айқындалады, олардың арасында білім беру ресурстарының сапасы, ақпараттық-коммуникациялық жүйелер, сондай-ақ студенттерді қолдау құралдары негізгі орын алады.

Дәстүрлі оқыту жүйесін толықтыру ретінде қашықтықтан білім беру технологияларын (ҚББТ) пайдаланып оқыту және сабақ беру қарастырылған.

Білім беру процесінің барлық қатысушыларына электрондық платформалар мен сабақтарды онлайн өткізудің басқа да электрондық көздеріне қолжетімділік берілген (сабақтарды: бейне конференциялар, онлайн-сабақтар, бейне-сабақтар, өз бетінше онлайн жұмыс және т.б. онлайн өткізу үшін Polycom бейнеконференцбайланысы, Skype, ZOOM электрондық платформалары, электрондық пошта, WhatsApp және басқалар пайдаланылады). ҚББТ іске асыру мәселелері бойынша сall-орталық жұмыс істейді тел: +7 (7172) 798-570, электрондық пошта [Support@balletacademy.kz](mailto:Support@balletacademy.kz).

(«Қазақстан Республикасында төтенше жағдайды енгізу туралы» Қазақстан Республикасы Президентінің 2020 жылғы 15 наурыздағы № 285 Жарлығының негізінде және Қазақстан Республикасы Білім және ғылым министрінің 2020 жылғы 14 наурыздағы № 108 «Пандемия кезеңінде білім беру ұйымдарында, жетім-балаларға және ата-анасының қамқорлығынсыз қалған балаларға арналған ұйымдарда COVID-19 коронавирустық инфекцияның таралуына жол бермеу мақсатында шараларды күшейту туралы» бұйрығын іске асыру мақсатында толықтырылды).

Қашықтықтықтан оқытудың негізгі жүйесі – Zoom платформасының қосымшасымен бірге «Платонус» ААЖ (<http://93.185.74.130>), оның көмегімен білім алушы пәндерге тіркеледі, жеке жұмыс жоспарын құрастырады, оқу сабақтарының кестесін жазып алады, силлабусқа, оқу материалдарына, тапсырмаларға қолжетімділікке ие болады, үлгерім журналын, күнтізбе мен басқа да материалдарды қарайды, оқытушымен хат-хабар алмасады, орындалған жұмыстарды тапсырады және т.б. Zoom платформасы кері байланыс принципін пайдалан отырып, оқытуды онлайн режимінде қолық көлемде өткізуге, сабақты толық әдістемелік қамтамасыз етуге және сақтауға мүмкіндік береді.

«Платонус» ААЖ жүйесі, сонымен қатар оқу процесін әкімшілендіру, білім алушыларды білім беру бағыты бойынша жылжыту және білім алушылардың жетістіктеріне мониторинг жүргізу функцияларын орындайды. Аралық аттестаттау нәтижелері де ағымдық емтихандарды тапсырғаннан кейін жүйеде көрсетіледі.

Әр студенттің академиялық жетісіктері бойынша электрондық базаның ашықтығы кредиттік оқыту технологиясының талаптарына сәйкес «Platonus» ААЖ-де көрсетілген. Әрбір білім алушы үшін бағдарламаға қолжетімділік берілген және олар өздерінің жеке деректерін (жеке жоспар, академиялық күнтізбе, академиялық жетістіктер және тағы басқа) көре алады.

Оқу нәтижелеріне мониторинг жүргізу мақсатында келесі функцияларға қолжетімділік бар:

* студенттер таңдаған пәндер мен оқытушыларды қарау;
* нақты бір студенттің рейтингін қарау;
* топтар, факультет бойынша межелік бақылау нәтижелерін қарау;
* оқытушылардың рейтинг қою мониторингі;
* межелік бақылаулардың статистикалық талдамасын қарау;
* практика бойынша толық немесе жинақталған нәтижелерді қарау;
* жұмысқа орналасу туралы қорытынды ақпаратты қарау;
* студенттің, топтың, факультеттің академиялық қарыздарын қарау;
* нақты бір студенттің, топтың аттестаттау нәтижелерін қарау;
* факультет түлктерінің бағаларын қарау және б.

Білім алушыларды ақпараттандыру және байланыс жасау мақсатында хабарландырулар, хабарламалар жіберу, білім алушыларға консультация беру, сондай-ақ онлайн форматта дәрістер, конференциялар, практикалық және өзге сабақ түрлерін өткізу үшін Instagram, Telegram, Facebook, Zoom, Skype, Whatsapp, Google classroom, Hangout және басқалар қосымша құралдар ретінде қолданылады.

Барлық стандарттар, саясаттар, процедуралар, академиялық күнтізбе және академияның білім беру қызметін реттейтін басқа да құжаттар <https://balletacademy.kz/ru/home-ru/> сайтында орналастырылған.

Академиялық эдвайзерлер, факультеттер деканаттарының жұмыскерлері емтихан нәтижелерімен, рейтинг бағасының нәтижелерімен және білім алушылардың пәндерді таңдау нәтижелерімен таныса алады.

Әр емтихан сессиясынан кейін кафедра, деканат, факультет кеңестері мен Ғылыми кеңестің отырыстарында оқу нәтижелері қаралады және осы нәтижелер бойынша түзету іс-қимылдары мен шешімдер қабылданады.

Білім, дағдылар мен кәсіптік құзыреттер 100 балдық шкала бойынша бағалануы тиіс, қорытынды нәтиже әріптік және цифрлық баламада көрсетіледі. Баға қою кезінде сабаққа қатысу, сабақтағы белсенділік деңгейі, тапсырмалардың барлық түрлерін жүйелі орындау және өз бетінше орындау деңгейі, проблеманы дұрыс тұжырымдай білу, жауаптарды табу дағдылары ескеріледі.

Академияда онлайн режимінде “Scopus”, “ScienceDirect”, “SpringerLink”, WebofScience-ClarivateAnalytics (бұрын ThomsonReuters) сияқты толық мәтінді деректер базаларына қолжетімділік бар.

Кітапханада оқырмандар үшін лицензияланған электронды деректер базаларына (ЭБД) тегін қолжетімділік берілген: [РМЭБ](http://rmebrk.kz/) - Республиканская межвузовская электронная библиотека - <http://rmebrk.kz>, [БиблиоРоссика](http://www.bibliorossica.com/) - [http://www.bibliorossica.com](http://www.bibliorossica.com/), [BilimMediaGroup](https://bilimland.kz/) -https://bilimland.kz, Университетская библиотека онлайн.

Кітапханада Академияның оқу және ғылыми қызметіне сәйкес білім беру бағдарламаларының жалпы білім беретін, базалық және бейіндік пәндері бойынша әртүрлі басылым түрлерінің бірегей қоры жинақталған: әлеуметтік-гуманитарлық пәндер бойынша оқу әдебиетері, балет, хореография, би, арт-менеджмент, өнер бойынша әдебиеттер, ноталық басылымдар мен мектеп оқулықтары.

Академия оқушыларына, студенттеріне, магистранттарына, профессор-оқытушылар құрамына, қызметкерлеріне абонементте, Академияның оқу залдарында, сондай-ақ қашықтықтан қызмет көрсетіледі. Кітапхананың оқу залдарында оқырмандарға қолайлы қызмет көрсету мақсатында заманауи технологияларды пайдаланып бейнеконференциялар, вебинарлар мен басқа да іс-шаралар өткізу үшін жағдайлар жасалған. Кітапханада әдебиеттерді өңдеу кезінде штрихті кодтау қолданылады. Веб-КАБИС орнатылған, желіде ақпараттық ресурстарға тәулік бойы қолжетімділік қамтамасыз етілген. Барлық ресурстар кітапхананың сайтында көрсетілген <http://lib.balletacademy.kz/>. Кітапхана сайтында Электронды каталог (ЭК) пен Электронды кітапхана (e-book) берілген. Пайдаланушы Академиядан тыс жерде өзіне ыңғайлы уақытта ЭК және e-book пайдалана алады.

Академияда барлық пайдаланушылар үшін кітапхананың веб-сайты арқылы лицензияланған электронды кітапханалық жүйелерге (ЭКЖ) және ашық электронды деректер базаларына қолжетімділік бар. Қосымша, таңдап алған ЭКЖ-ге тіркеліп, мобильді қосымшаларды қосу арқылы әлемнің кез келген жерінен кез келген уақытта автоматты қолжетімділік алуға болады.

**6. ОҚУ-ӘДІСТЕМЕЛІК ЖҰМЫС**

Білім алушылардың білім беру бағдарламаларын жасау процедурасы толықтай кредиттік оқыту технологиясына сәйкес құрылған. Бакалавриат, магистратура, докторантураның білім беру бағдарламалары модульдік оқыту жүйесінің принциптерін ескере отырып және Академияның Ғылыми кеңесінің шешімімен бекітілген (29.04.2019 ж. № 9 хаттама) Білім беру бағдарламасы туралы ережеге сәйкес әзірленеді.

Білім беру бағдарламасы – білім беру процесінің барлық субъектілері үшін ашық, жеке тұлға мәдениетін қалыптастыру мәселелерін шешуге, терең білімі бар, бастамашыл, еңбек нарығы мен технологиялардың өзгермелі талаптарына бейімделгіш жаңа тұрғыдағы мамандар даярлауға бағытталған, мамандар даярлау деңгейінің заманауи талаптары мен әлемдік стандарттарға сәйкес келетін құжат.

Білім беру бағдарламасының құрылымы:

1. Білім беру бағдарламасының атауы;
2. Даярлау деңгейінің атауы: (бакалавриат/ магистратура/ докторантура);
3. Білім беру бағдарламасының негіздемесі;
4. ББ паспорты;

* ББ мақсаты;
* ББ аясында даярлау бейінінің картасы:
* білім саласының коды және сыныптауышы;
* даярлау бағытының коды және сыныптауышы;
* халықаралық стандарттық білім беру сыныптауышындағы код;
* ББ тобының/білім беру бағдарламасының коды (ББ тізілімі бойынша);
* Білім беру бағдарламасының атауы;
* түлектің біліктілік сипаттамасы:
* тағайындалатын дәреже/біліктілік;
* мамандықтың атауы/ маман лауазымдарының тізбесі;
* СБШ (салалық біліктілік шегі) бойынша біліктілік деңгейі;
* БА (басшылар, мамандар және басқа қызметшілер лауазымдарының біліктілік анықтамалығы) бойынша біліктілік деңгейі;
* кәсіптік қызмет саласы;
* кәсіптік қызмет объектісі;
* кәсіптік қызмет функциялары;
* кәсіптік қызмет түрлері;

1. құзыреттерді қалыптастыру бойынша оқу модульдерінің картасы;
2. ББ мазмұны.

Әрбір оқу модулінің бөлігінде қалыптасатын құзыреттер, академиялық кредиттер, сағаттар түріндегі көлем, семестр, модульдің компоненттері (пәннің/практиканың атауы және т.б.), міндетті компонентке, ЖОО таңдау компонентіне тиістілігі көрсетіледі: ЖБП/БП/БеП циклдері, МК/ЖК/ТК компоненттері, қосымша оқыту, модульдің әрбір құрамдас бөлігіне қатысты білімді бақылау формасы.

1. Білім беру бағдарламасының модульдері бөлігінде кредиттердің жалпы көлемін көрсететін жинақ кесте.

Студенттерді даярлау деңгейіне қойылатын талаптар жоғары және жоғары оқу орнынан кейінгі білім беру деңгейдегі Дублин дескрипторларының негізінде айқындалады және қол жеткен оқу нәтижелері түрінде игерілген құзыреттерді көрсетеді.

Оқу нәтижелері жоғары және жоғары оқу орнынан кейінгі білім беру білім бағдарламасының деңгейінде, сондай-ақ жекеленген модульдер немесе оқу пәнінің деңгейінде қалыптасады. Білім беру бағдарламаларын әзірлеу кезінде академиялық құрам мен білім алушылардың пікірі ғана ескеріліп қоймай, сонымен қатар міндетті түрде қатысатын стейкхолдерлердің, оның ішінде бизнес және салалық қауымдастықтар өкілдерінің пікірі де ескеріледі.

Білім беру бағдарламасының негізгі функциясы болашақ мамандардың бойында оқу нәтижелерінің талаптарына сәйкес құзыреттерді қалыптастыру және Академияның оқыту мақсаттарын іске асыру болып табылады.

Білім беру саласындағы әлемдік үдерістер оқытушыға бағдарланған дәстүрлі тәсілден студентке бағдарланған тәсілге көшуін көрсетеді. Бұл альтернативті модель құзыреттерге және оқыту нәтижелеріне бағытталған, яғни модульдің немесе бағдарламаның соңында студенттер не істей алатынына бағдарланған.

**7. АКАДЕМИЯЛЫҚ АДАЛДЫҚ**

«Қазақ ұлттық хореография академиясы» КАҚ Академиялық адалдық кодексі академиялық адалдықтың негізгі ұғымдары мен қағидаттарын, оны қолдану мақсаттары мен міндеттерін айқындайды, білім беру процесіне қатысатын барлық қатысушылардың академиялық адалдықты сақтау бойынша құқықтары мен міндеттерін белгілейді, академиялық адалдықты бұзушылық түрлерін және бұзушылық жасалған жағдайда шаралар қабылдау тәртібін анықтайды.

Кодекстің мақсаты академиялық адалдық регламентін белгілеу, білім алушылардың адалдық, шын және сенімді қарым-қатынастар құру және Академиялық адалдық кодексін сақтау қажеттілігі туралы түсінігін қалыптастыру болып табылады. Кодексті қабылдау (Ғылыми кеңестің шешімімен бекітілген, 29.04.2019 ж. № 9 хаттама) мамандарды сапалы даярлау міндеттерін және Академияның академиялық саясатын іске асыруға септігін тигізеді.

Кодекс білім беру процесінің барлық қатысушылары - білім алушылар, профессор-оқытушылар құрамы, әкімшілік-басқару қызметкерлері үшін бәріне бірдей болып табылады <http://balletacademy.kz/wp-content/uploads/кодекс-академической-честности.pdf>.

Академиялық адалдық – білім алушының жазбаша жұмыстарды орындау (бақылау, курстық, эссе, дипломдық, диссертациялық), емтихандағы жауап, зерттеулердегі, өз ұстанымын көрсету, академиялық қызметкерлермен, оқытушылармен және басқа білім алушылармен өзара қарым-қатынас, сондай-ақ бағалау барысындағы адалдығын айқындайтын құндылықтар мен ұстанымдардың жиынтығы. Академиялық адалдық қағидаттары:

1) адалдық – білім алушылардың оқу жұмысының бағаланатын және бағаланбайтын түрлерін адал, әдепті орындау;

2) автордың және оның мирасқорларының құқықтарын қорғауын жүзеге асыру – бөгде сөзді, ойды дұрыс тарату және бағаланатын жұмыстардағы ақпараттың дереккөздерін көрсету арқылы авторлықты растау және авторлық құқықтың объектісі болып табылатын шығармаларды қорғау;

3) ашықтық – айқындық, өзара сенім білдіру, білім алушылар мен оқытушылар арасында ақпаратпен және идеялармен ашық бөлісу;

4) білім алушылардың құқықтары мен бостандықтарын құрметтеу – пікірлер мен идеялардың еркін айтылу құқығы;

5) теңдік – әрбір білім алушы академиялық адалдық қағидаларын ұстануды және оларды бұзу үшін тең жауапкершілікті қамтамасыз етеді.

Білім беру процесіне қатысушылар академиялық адалдық қағидаттарын бұзғаны үшін моральдық және тәртіптік жауапкершілік алады. Орындау кезінде академиялық адалдық қағидаттары бұзылған жұмыстар қабылданбайды және бағаланбайды.

Білім алушылардың біліктілік жұмыстары мен педагогтардың ғылыми жұмыстарының өз бетінше орындалғанын бақылауды жүзеге асыру мақсатында, аталған жұмыстардағы ақпараттың шеттен алып пайдалану деңгейін анықтауға мүмкіндік беретін «Strikeplagiarism.com» плагиатқа қарсы жүйесі қолданылады (<https://balletacademy.kz/ru/edu-postgraduate-rus/>). Біліктілік/ғылым жұмыстар электрондық нұсқасымен және біліктілік/ғылым жұмыстың жеке сипаттамасы туралы жазбаша өтінішпен бірге ғылым, жоғары оқу орнынан кейінгі білім беру және редакциялық баспа бөліміне тексеруге ұсынылады. Жеке сипаттамада автор баспа және электрондық көздерден алынып, тиісті сілтемелермен расталмаған ақпараттың жоқ екендігін растайды. Дәйексөзді дұрыс пайдалану жауапкершілігі ғылыми жетекшімен бірге білім алушыға (немесе ғылыми еңбек авторы) жүктеледі. «Strikeplagiarism.com» плагиатқа қарсы жүйесінен тексеруден өтпеген білім алушы немесе педагог дипломдық жұмысты немесе диссертацияның қорғауға жіберілмейді; мақала (әдістемелік, монографиялық еңбек немесе өзге ғылыми-зерттеу материалы) қайта жөндеуге жіберіледі.

Білім алушылар академиялық адалдық қағидаттарын бұзған жағдайда бағалау жұмысын жүргізу кезінде оқытушы Кодекске қосымшаға сай нысан бойынша акт жасайды (http://balletacademy.kz/wp-content/uploads/кодекс-академической-честности.), білім алушымен әңгіме жүргізеді. Кодексті бұзғаны туралы, тиісті дәлелдемелері бар акт және оқушылар жұмыстарының көшірмелері деканатқа, кәсіптік білім беру мектеп-колледжінің басшысына беріледі. Факультет деканы немесе кәсіптік білім беру мектеп-колледжінің басшысы білім беру процесіне қатысушыларға бұзушылық сипаты және тәртіптік ықпал ету шарасы туралы хабарлама жібереді.

Білім беру процесіне қатысушылар аталған Академиялық адалдық кодексін бұзушылықпен немесе тәртіптік ықпал ету шарасымен келіспеген жағдайда апелляция өткізіледі, бұл өтініш түрінде рәсімделуі тиіс және деканатта/кәсіптік білім беру мектеп-колледжінде Академиялық адалдық кодексін бұзушылық факті тіркелген кезден бастап бір тәулік ішінде тіркелуі тиіс.

Академия басшылығы апелляцияға ұсынылған материалдарды әділ қарауға жауапкершілік алады.

**Келісу парағы**

|  |  |  |  |  |
| --- | --- | --- | --- | --- |
| **№**  **р/р** | **Т.А.Ә.** | **Лауазымы** | **Қолы** | **Күні** |
| 1 | 2 | 3 | 4 | 5 |
|  | Нусипжанова Б.Н. | Бірінші проректор |  |  |
|  | Толысбаева Ж.Ж. | Ғылыми жұмыс және стратегиялық даму жөніндегі директор |  |  |
|  | Абдрасилова Д.С. | Оқу процесін ұйымдастыру және жоспарлау қызметінің басшысы |  |  |
|  | Есенбекова Г.Ж. | Оқу процесін әдістемелік қамтамасыз бөлімінің басшысы |  |  |
|  | Сатиева Ш.С. | Ғылым, жоғары оқу орнынан кейінгі білім беру және редакциялық баспа қызметі бөлімінің басшысы |  |  |
|  | Косиди М.С. | Стратегиялық даму, СМЖ және аккредиттеу бөлімінің басшысы |  |  |
|  | Искаков А.К. | Заң бөлімінің басшысы |  |  |
|  | Канетов Н.И. | Хореография факультетінің деканы |  |  |
|  | Досжан Р.К. | Өнер факультетінің деканы |  |  |
| 10. | Жаныбекова Л.К. | Оқу процесін ұйымдастыру және жоспарлау қызметінің біліктілігі жоғары деңгейдегі маманы |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Танысу парағы**

|  |  |  |  |  |
| --- | --- | --- | --- | --- |
| **№**  **р/р** | **Құжатпен танысқан тұлғаның Т.А.Ә.** | **Лауазымы** | **Қолы** | **Күні** |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |